எசுத்தருக்கு ஓர் எடுத்துக்காடாக கார்பாக்சைலிக் காடி (*carboxylic acid*) **எசுத்தர்**. இப் படத்தில் R, R' ஆகியவை ஆல்க்கைல் (*alkyl*) அல்லது அரைல் (*aryl*) குழுவைக் குறிக்கும்
பாசுபாரிக் காடி **எசுத்தர்**
**அத்தர்கள் அல்லது "எசுத்தர்கள்"** *(Esters)* என்பவை ஓர் அமிலத்திலிருந்து தருவிக்கப்படும் வேதிச் சேர்மங்களாகும். இவற்றில் குறைந்தபட்சம் ஓர் ஐதராக்சில் குழு இடப்பெயர்ச்சி செய்யப்பட்டு அதற்குப் பதிலாக ஒரு ஆல்காக்சி குழு –O– இடம்பெற வேண்டும். அமிலங்கள் கரிம அமிலம் அல்லது கனிம அமிலம் இவற்றில் ஏதாவது ஒன்று இருக்கலாம். பொதுவாக எசுத்தர்கள் கார்பாக்சிலிக் அமிலங்கள் மற்றும் ஆல்ககால்களில் இருந்து தருவிக்கப்படுகின்றன. கிளிசராலின் கொழுப்பு அமில எசுத்தர்களான கிளிசரைடுகள் உயிரியலில் மிக முக்கியமான எசுத்தர்களாகும். ஏனெனில் இவை லிப்பிடுகளின் முக்கிய வகைகளில் ஒன்றாகத் திகழ்கின்றன. விலங்கு கொழுப்பு மற்றும் தாவர எண்ணெய்களின் பெரு மூலக்கூறுகளை உருவாக்குகின்றன. குறைந்த மூலக்கூறு எடையுள்ள எசுத்தர்கள் பொதுவாக வாசனை திரவியங்களாகப் பயன்படுத்தப்படுகின்றன. இவை அத்தியாவசிய எண்ணெய்களிலும் இன ஈர்ப்பு இயக்கு நீர்களிலும் காணப்படுகின்றன. டி.என்.ஏ. மூலக்கூறுகளின் முதுகெலும்பாக பாசுப்போயெசுத்தர்கள் உருவாகின்றன. நைட்ரோகிளிசரின் போன்ற நைட்ரேட்டு எசுத்தர்கள் அவற்றின் பண்புகளால் அறியப்படுகின்றன. பாலியெசுத்தர்கள் நெகிழிகளாக அறியப்படுகின்றன. இவற்றில் ஒருமங்கள் எசுத்தர் பங்கீடுகளால் இணைக்கப்படுகின்றன.

பெயரிடுதல்
----------

### பெயர்க்காரணம்

எசுத்தர் என்ற சொல் 1848 ஆம் ஆண்டு செருமானிய வேதியியலரான லியோபோல்டு கெமிலின் என்பவரால் உருவாக்கப்பட்டது. அனேகமாக அசிட்டிக் எசுத்தர் என்ற சொற்களின் சுருக்கமாக இது இருக்கலாம்.

தமிழில் அத்தர் என்பதற்கு மூலச்சொல்லான அத்து என்றால் "சேர்த்தல்", "பொருத்தல்", "ஏற்க வைத்தல்" என பொருள் தருகிறது..

ஐயூபிஏசி முறை பெயரிடல்
----------------------

பெற்றோர் ஆல்ககால், மற்றும் பெற்றோர் அமிலத்தின் பெயரில் இருந்து எசுத்தரின் பெயர் தருவிக்கப்படுகிறது. இந்த அமிலம் கரிம அமிலமோ அல்லது கனிம அமிலமோ எதுவேண்டுமானாலும் இருக்கலாம். எளிய கார்பாக்சிலிக் அமிலங்க்களில் இருந்து தருவிக்கப்படும் எசுத்தர்கள் பொதுவாக அவற்றின் பாரம்பரிய முறைப்படியான பெயர்களைப் பெறுகின்றன. பார்மேட்டு, அசிட்டேட்டு, புரோப்பியோனேட்டு, பியூட்டைரேட்டு என்பன அத்தகைய மரபுப் பெயர்களாகும். இவை ஐயூபிஏசி பெயரிடும் முறைக்கு எதிராக இருக்கின்றன. மெத்தனோயேட்டு, எத்தனோயேட்டு, புரோப்பனோயேட்டு, பியூட்டனோயேட்டு என்பன அவற்றுக்கு இணையாகக் கருதப்படும் ஐயூபிஏசி முறை பெயர்களாகும். மிகவும் சிக்கலான கார்பாக்சிலிக் அமிலங்களில் இருந்து தயாரிக்கப்படும் எசுத்தர்கள் குறிப்பாக ஐயூபிஏசி முறையிலேயே பெயரிட்டு அழைக்கப்படுகின்றன. இம்முறையில் பெயரிடும் போது தொடர்புடைய அமிலத்தின் பெயருடன் விகுதியாக ஓயேட்டு சேர்க்கப்படுகிறது. உதாரணமாக எக்சைல் ஆக்டானோயேட்டு என்ற எசுத்தரைக் குறிப்பிடலாம். இதனுடைய மரபார்ந்த பெயரான எக்சைல் கேப்ரைலேட்டு என்ற பெயராலும் அறியப்படுகிறது. இதனுடைய மூலக்கூறு வாய்ப்பாடு CH3(CH2)6CO2(CH2)5CH3. ஆகும்.

எசுத்தர்களின் மூலக்கூற்று வாய்ப்பாடு வழக்கமாக RCO2R என்ற வடிவத்தில் எழுதப்படுகிறது. இங்கு இடம்பெற்றுள்ள R மற்றும் R′ என்பவை கார்பாக்சிலிக் அமிலம் மற்றும் ஆல்ககால்களில் உள்ள ஐதரோகார்பன்களின் பகுதிகளாகும். உதாரணமாக பியூட்டனால் மற்றும் அசிட்டிக் அமிலத்திலிருந்து பியூட்டைல் அசிட்டேட்டு என்ற எசுத்தர் CH3CO2C4H9 என்று எழுதப்படுகிறது. BuOAc மற்றும் CH3COOC4H9 என்ற மாற்று வழிகளாலும் இதை எழுதுவர். பியூட்டைல் அசிட்டேட்டு ஐயூபிஏசி முறையில் பியூட்டைல் எத்தனோயேட்டு என்ற பெயரால் அழைக்கப்படுகிறது. அசிட்டிக் அமிலம் ஐயூபிஏசி முறையில் எத்தனாயிக் அமிலம் என்ற பெயரால் அழைக்கப்படுகிறது.

வளைய எசுத்தர்கள் அல்லது சைக்ளிக் எசுத்தர்கள் லாக்டோன்கள் என்று அழைக்கப்படுகின்றன. இவையும் கரிம அல்லது கனிம அமிலங்கள் எதிலிருந்தேனும் தருவிக்கப்படலாம். காமா வலேரோலாக்டோன் கரிம லாக்டோனுக்கு ஒரு எடுத்துக்காட்டாகும். 
ஆர்த்தோ எசுத்தர்கள் பொதுவாக வகைப்படுத்தப்படாத எசுத்தர் வகையாகும். இவ்வகை எசுத்தர்களின் பொது வாய்ப்பாடு RC(OR′)3 ஆகும். டிரையெத்திலார்த்தோபார்மேட்டு (HC(OC2H5)3) ஆர்த்தோபார்மிக் அமிலம் மற்றும் எத்தனாலில் இருந்து பெயரளவில் தருவிக்கப்படுகிறது.

கனிமவேதியியல் எசுத்தர்கள்
-------------------------

எசுத்தர்களை கனிம அமிலங்கள் மற்றும் ஆல்ககால்களிலிருந்தும் தருவிக்க இயலும். எனவே பெயரிடல் கனிம ஆக்சோ அமிலங்களுக்கும் அவற்றுடன் தொடர்புடைய எசுத்தர்களுக்கும் விரிவுபடுத்தப்படுகிறது. பாசுபாரிக் அமிலம் மற்றும் பாசுப்பேட்டு எசுத்தர்கள், கந்தக அமிலம், சல்பேட்டு எசுத்தர்கள், நைட்ரிக் அமிலம், நைட்ரேட்டு எசுத்தர்கள், போரிக் அமிலம் மற்றும் போரேட்டுகள் போன்றவற்றுக்கும் பெயரிடல் நீட்டிக்கப்பட்டது. உதாரணமாக டிரைபீனைல் பாசுப்பேட்டு என்பது பாசுப்பாரிக் அமிலம் மற்றும் பீனாலில் இருந்து தருவிக்கப்பட்ட எசுத்தராகும். கார்பானிக் அமிலத்தில் இருந்து கரிம கார்பனேட்டுகள் தருவிக்கப்படுகின்றன. உதாரணமாக எத்திலீன்கார்பனேட்டு கார்பானிக் அமிலம் மற்றும் எத்திலீன் கிளைக்காலில் இருந்து தருவிக்கப்படுகிறது.

அடிக்குறிப்புகளும் மேற்கோள்களும்
--------------------------------

1. ↑  தனி மற்றும் பயன்பாட்டு வேதியியல் அனைத்துலக ஒன்றியம். "esters". *Compendium of Chemical Terminology* Internet edition.
2. ↑  Leopold Gmelin, *Handbuch der Chemie*, vol. 4: *Handbuch der organischen Chemie* (vol. 1) (Heidelberg, Baden (Germany): Karl Winter, 1848), page 182.  

Original text:
> b. Ester oder sauerstoffsäure Aetherarten.  
> Ethers du troisième genre.  
>   
> Viele mineralische und organische Sauerstoffsäuren treten mit einer Alkohol-Art unter Ausscheidung von Wasser zu neutralen flüchtigen ätherischen Verbindungen zusammen, welche man als gepaarte Verbindungen von Alkohol und Säuren-Wasser oder, nach der Radicaltheorie, als Salze betrachten kann, in welchen eine Säure mit einem Aether verbunden ist. 

Translation:
> b. Ester or oxy-acid ethers.  
> Ethers of the third type.  
>   
> Many mineral and organic acids containing oxygen combine with an alcohol upon elimination of water to [form] neutral, volatile ether compounds, which one can view as coupled compounds of alcohol and acid-water, or, according to the theory of radicals, as salts in which an acid is bonded with an ether.

| * பா
* உ
* தொ
வேதி வினைக்குழுக்கள் |
| --- |
| 

|  |  |  |  |  |  |
| --- | --- | --- | --- | --- | --- |
| கரிமம்,ஐதரசன்,ஆக்சிசன் மட்டும்(C, H, O) | 

|  |  |
| --- | --- |
| நீரகக்கரிமம் | 
* + அலைல்
	+ எத்தில் குழு
	+ பியூட்டைல்
	+ புரோப்பைல் குழு
	+ பென்டைல்
	+ மீத்தைல்
	+ வைனைல்
* அல்கைல்
* ஆல்க்கீன் (ஆல்க்கினைல்)
* ஆல்க்கைன் (ஆல்க்கைனைல்)
* ஆல்க்கேன் (ஆல்க்கைல்)
* காபீன்
* பீனைல் கூட்டம்
* பென்சைல்
* மீத்தைன்
* மெத்திலீன்
* மெத்தின் குழு
* மெதிலீன் பாலம்
* Allene
* Cumulene

 |
| பிற குழுக்கள் | 
* + கரிம பெராக்சைடு
* அக்கிரிலோயில்
* அசிட்டால்
* அசிட்டைல்
* அசிடாக்சி
* அசைல் அசைட்டு
* அசைல் ஆலைடு
* அசைல்
* அமில நீரிலி
* ஆர்த்தோஎசுத்தர்
* ஆல்க்கஃகால்
* ஆல்க்காக்சி
* ஆல்டிகைடு
* ஈதர்
* எசுத்தர்
* எத்திலீன்-டை-ஆக்சி
* எப்பாக்சைடு (ஈபாக்சைடு)
* ஐதராக்சைல்
* கார்பனைல்
* கார்பாக்சிலிக் அமிலம் (கார்பாக்சைல்)
* கார்பாக்சைலேட்
* கார்பொனேட் எசுத்தர்
* கீட்டோன்
* டையாக்சிரேன்
* பென்சைல்
* பென்சோயில்
* மெத்தாக்சி
* மெத்திலீன்-டை-ஆக்சி
* Halocarbon
* Ynone

 |

 |
| கரிமம்,ஐதரசன்,ஆக்சிசன் தவிர்த்து ஒரு தனிமம்(C, H, O +) | 

|  |  |
| --- | --- |
| நைட்ரசன் | 
* அசோ சேர்மம்
* அமீன்
* அமைடு
* ஆக்சைம்
* இமைடு
* இமைன்
* ஐட்ரசோன்
* கார்பமேட்டு
* சமசயனேட்டு (ஐசோசயனேட்டு)
* சமசயனைடு (ஐசோசயனைடு)
* சமதையோசயனேட்டு (ஐசோதையோசயனேட்டு)
* சயனேட்டு
* தையோசயனேட்டு
* நைட்ரோ சேர்மம்
* நைத்திரேட்டு
* நைற்றீன்
* நைற்றைல்
* நைற்றோசோ சேர்மம்
* நைற்றோசோஆக்சி
* யூரியா

 |
| பாசுபரசு | 
* கரிம பாசுபரசு
* பாசுபோனிக் அமிலம்
* பாசுபோனேட்டு
* பாசுபோனைட்டு

 |
| கந்தகம் | 
* இருசல்பைடு
* சல்பாக்சைடு
* சல்பினிக் அமிலம்
* சல்பைடு
* சல்பைனைல்
* சல்போன்
* சல்போனிக் அமிலம்
* சல்போனைல் குழு
* தயோல்
* தையால்
* தையோ அசிட்டால்
* தையோஈத்தர்
* தையோஎசுத்தர்
* தையோகீட்டோன்
* தையோனைல்
* தையோனோஎசுத்தர்
* பெர்சல்பைடு

 |
| செலீனியம் | 
* செலனோல்
* செலீனினிக் அமிலம்
* செலீனோனிக் அமிலம்
* செலோன்

 |
| வெண்கந்தகம் | 
* தெல்லூரோகீட்டோன்
* தெலூரால்

 |

 |
| பிற குழுக்கள் | 
* ஆல்கைல் ஆலைடு
* ஐடிரசோன்
* ஐதரோபெராக்சி
* கார்பீன்
* சல்பீனைல் குளோரைடு
* சல்போனமைடு
* பாசுபோரமைடு
* பிரிடின்
* புளோரோயீத்தைல்
* பெராக்சி
* பெராக்சைடு

 |

 |
| 
இதையும் பார்க்கவும்
கரிமப் பொருட்களைப் பெயரிடுதல்
 |